ประกาศคณะกรรมการข้าราชการศาลยุติธรรม เรื่อง การจัดทำมาตรฐานกำหนดตำแหน่ง และจัดตำแหน่งข้าราชการศาลยุติธรรมเข้าประเภทตำแหน่ง สายงาน และระดับตำแหน่งตามมาตรฐานกำหนดตำแหน่ง (ฉบับที่ 4) 
ประกาศคณะกรรมการข้าราชการศาลยุติธรรม
ประกาศคณะกรรมการข้าราชการศาลยุติธรรม
เรื่อง
การจัดทำมาตรฐานกำหนดตำแหน่ง และจัดตำแหน่งข้าราชการศาลยุติธรรม
เข้าประเภทตำแหน่ง
สายงาน และระดับตำแหน่งตามมาตรฐานกำหนดตำแหน่ง
(ฉบับที่ ๔)
 

โดยที่คณะกรรมการข้าราชการศาลยุติธรรมได้มีมติกำหนดตำแหน่งข้าราชการศาลยุติธรรมตำแหน่งผู้ช่วยเลขาธิการสำนักงานศาลยุติธรรม
ประเภทบริหาร ระดับต้น ดังนั้น
เป็นการสมควรแก้ไขเพิ่มเติมประกาศคณะกรรมการข้าราชการศาลยุติธรรม เรื่อง
การจัดทำมาตรฐานกำหนดตำแหน่งและจัดตำแหน่งข้าราชการศาลยุติธรรมเข้าประเภทตำแหน่ง
สายงาน และระดับตำแหน่งตามมาตรฐานกำหนดตำแหน่ง

อาศัยอำนาจตามความในมาตรา ๒๑ (๙) และมาตรา ๒๔
แห่งพระราชบัญญัติระเบียบบริหารราชการศาลยุติธรรม พ.ศ. ๒๕๔๓ ประกอบมาตรา ๔๕ มาตรา
๔๖ และมาตรา ๔๘ แห่งพระราชบัญญัติระเบียบข้าราชการพลเรือน พ.ศ. ๒๕๕๑
และระเบียบคณะกรรมการข้าราชการศาลยุติธรรม ว่าด้วยการจัดประเภทตำแหน่งและระดับตำแหน่งของข้าราชการศาลยุติธรรม
คณะกรรมการข้าราชการศาลยุติธรรมโดยความเห็นชอบจากคณะกรรมการบริหารศาลยุติธรรม จึงออกประกาศไว้
ดังต่อไปนี้

ข้อ ๑ ประกาศนี้เรียกว่า ประกาศคณะกรรมการข้าราชการศาลยุติธรรม
เรื่อง การจัดทำมาตรฐานกำหนดตำแหน่ง
และจัดตำแหน่งข้าราชการศาลยุติธรรมเข้าประเภทตำแหน่ง
สายงานและระดับตำแหน่งตามมาตรฐานกำหนดตำแหน่ง (ฉบับที่ ๔)

ข้อ ๒[๑] ประกาศนี้ใช้บังคับตั้งแต่วันถัดจากวันประกาศราชกิจจานุเบกษาเป็นต้นไป

ข้อ ๓ ให้เพิ่มเติมบัญชีหมายเลข
๒ ข้อ ๑ ตำแหน่งประเภทบริหาร ลำดับที่ ๔ ท้ายประกาศคณะกรรมการข้าราชการศาลยุติธรรม
เรื่อง การจัดทำมาตรฐานกำหนดตำแหน่งและจัดตำแหน่งข้าราชการศาลยุติธรรมเข้าประเภทตำแหน่ง
สายงาน และระดับตำแหน่งตามมาตรฐานกำหนดตำแหน่ง ตามบัญชีท้ายประกาศนี้


ประกาศ
ณ วันที่ ๒๒ มกราคม พ.ศ. ๒๕๕๘
เพลินจิต
ตั้งพูลสกุล
รองประธานศาลฎีกา
ประธานกรรมการข้าราชการศาลยุติธรรม
[เอกสารแนบท้าย]

๑. บัญชีหมายเลข ๒ มาตรฐานกำหนดตำแหน่งของข้าราชการศาลยุติธรรม แนบท้ายประกาศคณะกรรมการข้าราชการศาลยุติธรรม
เรื่อง มาตรฐานกำหนดตำแหน่งและการจัดตำแหน่งข้าราชการศาลยุติธรรมเข้าประเภทตำแหน่ง
สายงาน และระดับตำแหน่งตามมาตรฐานกำหนดตำแหน่ง (ฉบับที่ ๔)

(ดูข้อมูลจากภาพกฎหมาย)




















ปริยานุช/ผู้จัดทำ
๒๓ กุมภาพันธ์
๒๕๕๘

ปริญสินีย์/ผู้ตรวจ
๒๕ กุมภาพันธ์
๒๕๕๘





[๑] ราชกิจจานุเบกษา
เล่ม ๑๓๒/ตอนที่ ๑๒ ก/หน้า ๔๐/๒๐ กุมภาพันธ์ ๒๕๕๘